kardosdrur/scandi-wiki huggingface dataset:
Pablo Piñones-Arce

Pablo Piñones-Arce (født 27. august 1981) er en svensk-chilensk Angriber, der er på kontrakt hos den svenske klub Östers IF.

Som spillertype er Pablo Piñones-Arce en hurtig og teknisk dygtig angriber, der sparker godt med begge fødder. Han har en veludviklet målnæse og hans sparketeknik på dødbolde er sublim, hvilket har resulteret i mange flotte frisparksscoringer fra hans fødder.

Karriere 

Efter at have tilbragt sin tidlige ungdomsår i mindre klubber som IFK Tumba og IK Sirius, blev Pablo Piñones-Arce en del af IF Brommapojkarnas succesfulde 1981 årgang. I 1999 skiftede han til AZ Venezia, hvor han dog ikke opnåede den store succes. Som resultat heraf skiftede han til Hammarby IF i 2002, hvor han nåede at score 20 mål i 96 kampe.

Pablo fik ikke tilbudt en ny kontrakt hos Hammarby IF, men i den sidste tredjedel af 2006/2007 sæsonen fik han sit store gennembrud med glimrende spil og 6 mål i 13 kampe. Hammarby skiftede mening og tilbød angriberen en kontraktforlængelse – bl.a. på foranledning af store protester fra klubbens fans. Men i januar 2007 valgte Pablo at skifte til Vejle Boldklub på en fri transfer. Her blev han en øjeblikkelig succes.

Den flotte 2006/2007 sæson hos Hammarby IF betød, at Pablo Pinõnes-Arce blev udtaget til det svenske A-landsholds tur til Hong Kong i januar 2007. Her blev han skiftet ind i en uofficiel venskabskamp mod et udvalgt hold fra Hong Kong.

Pablo spillede en god halvsæson for Vejle Boldklub i foråret 2007 i Superligaen, men det var ikke nok til at redde klubben fra nedrykning. Han fortsatte de gode takter i 07/08-sæsonen, og endte som topscorer i 1. division med 17 mål, hvilket indbragte ham titlen som årets profil i den danske 1. division.

I den følgende sæson i Superligaen kunne Pablo ikke få sit tekniske spil i gang og frustrationerne tog overhånd, da han under en træningssession røg i klammerier med Brian Priske og senere tilsvinede sportschef Hans Lauge på Facebook. Her skrev Pablo på Bora Zivkovic' Facebook-væg følgende: "Jeg slapper af og forsøger at finde en løsning, der passer mig og familien, men 'fissen' Lauge vil ikke slippe mig."

Vejle Boldklub tog konsekvensen af den uholdbare situation og udlejede Pablo til hans tidligere klub IF Brommapojkarna, hvor han var tilknyttet i foråret 2009. Den 3. juli ophævede Vejle Boldklub kontrakten med Pablo , og samme dag kunne IF Brommapojkarna fortælle at de havde indgået en permanent kontrakt med spilleren gældende i 6 måneder.

D. 21. januar 2013 skrev Pablo under med den svenske klub Östers IF, der netop havde sikret sig oprykning til Allsvenskan fra Superettan. Han fik en toårig kontrakt med udløb i december 2014. Det blev dog kun til én sæson i den bedste række, da Östers sluttede næstsidst og dermed må tilbage til Superettan.

Eksterne henvisninger

Kilder 
 Spillerforeningen 
 Spillerprofil på vejle-boldklub.dk 

Fodboldspillere fra Sverige
Fodboldspillere fra Vejle Boldklub
Fodboldspillere fra Hammarby IF
Fodboldspillere fra IF Brommapojkarna
Putgarten

Putgarten er en by og kommune i det nordøstlige Tyskland, beliggende under Landkreis Vorpommern-Rügen på øen Rügen. Landkreis Vorpommern-Rügen ligger i delstaten Mecklenburg-Vorpommern.

Området er den nordligste kommune i Mecklenburg-Vorpommern. Til kommunen hører bebyggelserne Arkona, Fernlüttkevitz, Goor, Nobbin, Vitt og Varnkevitz.

Putgarten var en bosættelse for den vendiske stamme Ranen. Navnet Putgarten betyder Am Fuße der Burg (Ved borgens fod), som hentyder til Jaromarsburg, der var hjemsted for en Svantevit-helligdom.

Byer i Mecklenburg-Vorpommern
Byer i Kreis Vorpommern-Rügen
Peter Ronild

Peter Vilhelm Ronild (født 25. september 1928 på Frederiksberg, død 2. juni 2001 i København) var en dansk skuespiller, journalist og forfatter. 

Ronild var journalistelev på Aarhus Amtstidende 1952-1953 og Ny Dag i Nykøbing Falster 1955-1956. Som uddannet fik han ansættelse på Social-Demokraten i 1956. Han fik sin debut som forfatter i 1959 med novellesamlingen "I morgen kommer paddehatteskyen". Efter at have virket som konsulent ved TV-Teatret fra 1964, debuterede han som skuespiller på Svalegangen i Aarhus i 1970. Året forinden havde hans første film, Tænk på et tal, haft premiere. Det folkelige gemmenbrud som tv-teaterforfatter fik han med Fader min i 1974.

Ronild var gift med journalist Birgit Brøchner-Larsen. Parret blev gift i 1957, gik senere hvert til sit, men fandt sammen igen og blev gift på ny i 1972.

Referencer

Eksterne henvisninger 
 
 

Journalister fra Danmark
Novelleforfattere fra Danmark
Skuespillere fra Danmark
Personer fra København
Dansksprogede forfattere fra Danmark
Vasilij Smyslov

Vasilij Vasiljevitj Smyslov, ( , 24. marts 1921 i Moskva – 27. marts 2010 i Moskva) var den syvende verdensmester i skak 1957- 1958, sovjetisk mester i 1949, international stormester 1950, international dommer i skakkomposition 1957, skakteoretiker.

Eksterne henvisninger 

 

Skakstormestre fra Sovjetunionen
Verdensmestre i skak
Ny Dag

Ny Dag, tidligere Lolland-Falsters Social-Demokrat, var et dansk socialdemokratisk dagblad, der udkom på Lolland fra 1901 til 1994.

Avisen udkom første gang 1. oktober 1901. Den skiftede navn til Ny Dag i 1950. Særligt efter Første Verdenskrig oplevede den fremgang på øen, der var karakteriseret ved at have mange arbejdere i industrien. Oplagsfremgangen fortsatte også efter 2. verdenskrig og avisens popularitet gjorde, at den i 1971 havde udkonkurreret de øvrige aviser i Maribo og Nakskov. Eneste konkurrent på Lolland-Falster var Lolland-Falsters Folketidende, som dog med tiden også åd sig ind på Ny Dag.

Ny Dag blev ramt af økonomisk krise som følge af en skærpet konkurrencesituation, og ejeren, A-Pressen, besluttede med dags varsel at lukke avisen, der udkom sidste gang 25. oktober 1994.

Eksterne henvisninger 
 Opslag på Denstoredanske: Nakskov Ny Dag – Den Store Danske
 Digitaliserede udgaver af Ny Dag i Mediestream
 Ny Dag i opslagsværket "De Danske Aviser"

Aviser fra Danmark
Arbejderbevægelsen i Danmark
Partipressen
Etableret i 1901
Ophørt i 1994
Bornholmeren

Bornholmeren (oprindeligt Bornholms Social-Demokrat) var et dansk socialdemokratisk dagblad, der udkom i Rønne fra 1902 til 1994.

Avisen ændrede navn i 1951. De første år var præget af massiv fremgang blandt Bornholms mange lavtlønnede arbejdere i fiskeri og stenbrud. Fra 1913 til 1940 var avisens oplag lige så stort som Bornholms Tidendes og i 1920-1926 var Bornholmeren den største. Oplaget raslede ned efter 2. verdenskrig, og i 1993 kom avisen kun i 5.500 eksemplarer. A-Pressen lukkede både Bornholmeren og Ny Dag på Lolland med én dags varsel i oktober 1994. Selv om Bornholmeren gav overskud.

Eksterne henvisninger 
 Officiel hjemmeside
 Digitaliserede udgaver af Bornholmeren i Mediestream
 Bornholmeren i opslagsværket "De Danske Aviser"

Aviser fra Danmark
Etableret i 1902
Ophørt i 1994
A (flertydig)

A har flere betydninger:
 A, som minuskel a – det første bogstav i det latinske alfabet.
 Α, som minuskel α - det første bogstav i det græske alfabet.
 А, som minuskel а – det første bogstav i det kyrilliske alfabet.

 A (tone) – en tone, også kaldet kammertonen.
 Linje A og A+ – to linjer på S-togs-nettet i København.
 A – nationalt kendingsbogstav for biler fra Østrig, latin (og engelsk): Austria.
 A – partibogstav for Socialdemokraterne i det danske politiske system
 A – forkortelse for ampere, enheden for elektrisk strøm.
 A – forkortelse for acre, en engelsk arealenhed

 a – forkortelse for annum, tidsenheden år.
 a – forkortelse for ar, en arealenhed der er lig 100 m².
 a – forkortelse for atto-, SI-præfiks for 10-18, svarende til en trilliontedel.

 I computerterminologi repræsenteres det store bogstav A med ASCII kode 65 og det lille bogstav a repræsenteres ved ASCII kode 97.
 A betegner noget som værende af første kvalitet (i Lloyds Register: tegn for skib af første klasse; A1 betegner at det desuden har fuld udrustning).
 A Augsburg, Nummerplade

Se også 
 AA
 AAA
Fjerritslev Avis

Fjerritslev Avis var en dansk avis, der blev udgivet i Fjerritslev fra 1899 til 1999.

Avisens indhold var overvejende lokalt. Holdningsmæssigt sympatiserede avisen med partiet Venstre. Avisen blev opkøbt af Aalborg Stiftstidende i 1999, hvor den blev en del af Nordjyske Stiftstidende

Ekstern henvisning 
 Digitaliserede udgaver af Fjerritslev Avis i Mediestream
 Læs om Fjerritslev Avis i opslagsværket "De Danske Aviser"

Aviser fra Jylland
Avis
Ralswiek

Ralswiek er en by og kommune i det nordøstlige Tyskland, beliggende under Landkreis Vorpommern-Rügen på øen Rügen. Landkreis Vorpommern-Rügen ligger i delstaten Mecklenburg-Vorpommern. Kommunen er beliggende omkring 8 km nord for Bergen auf Rügen, ved det sydligste punkt af Großer Jasmunder Bodden.

Til Ralswiek hører bebyggelserne: Augustenhof, Gnies, Jarnitz, og Sabitz.

Ralswiek er hjemsted for Störtebeker-Festspiele der siden 1993 har fundet sted fra juni til september ved bredden af Großen Jasmunder Bodden; Det er Tysklands mest besøgte friluftsteater med over 300.000 besøgende pr. sæson. Forestillingerne bygger på sørøverhistorier om Klaus Störtebeker fra 1400-tallet.

Byer i Mecklenburg-Vorpommern
Byer i Kreis Vorpommern-Rügen
Aarhus Amtstidende

Aarhus Amtstidende var en dansk avis, der blev udgivet i Aarhus.

Avisen blev grundlagt 1. oktober 1866 af politikeren Lars Bjørnbak (Bjørnbakske Venstre). Avisens målgruppe var bønderne på landet, og initiativet kan betragtes som en del af den landsdækkende politiske og sociale mobilisering af bondebevægelsen med fremkomsten af en venstrepresse, der stod i opposition til tidens konservative dominans. Avisens initiativtagere var købmanden J.C.N. Wistoft og højskolemanden Lars Bjørnbak, som forgæves havde forsøgt at få optaget kritiske indlæg om grundlovsrevisionen af 1866 i den konservative Århus Stiftstidende. Problemerne med at komme til orde var dermed reelt, og den nye avis blev et forsøg på at skabe sig en egen platform. Avisen, der var kendt for sin polemiske linje, sin pacifisme, sin anti-grundtvigianisme (der var usædvanlig) og var karakteriseret ved at fokusere på den menige mands sag, opnåede stor indflydelse i landbokredse.

I begyndelsen udkom det blot hver 14. dag, men det overgik senere til at være et dagblad. I 1884 overgik avisen fra privateje til aktieselskab. Lars Bjørnbaks søn, Viggo Bjørnbak, overtog redaktørstolen og fortsatte den konfrontatoriske linje indtil sin død i 1892. I 1897 fik bladet Kristian Hansen som ansvarshavende redaktør, og det var under ham, at bladet oplevede sine måske mest succesrige år. Han søgte således indtil sin død i 1922 at forvandle bladet fra en landboavis til en mere moderne og alsidig avis. 

I 1920'erne vendte redaktionen tilbage til den oprindelige linje, hvilket medførte et fald i oplaget. Med tiden måtte avisen sande, at konkurrencen fra den landsdækkende Jyllandsposten og den lokale Århus Stiftstidende var uoverkommelig. I de sidste år var avisen en aflægger af Grenaa Folketidende''. Avisen gik ind i 1965.

Ekstern henvisning 
 Digitaliserede udgaver af Aarhus Amtstidende i Mediestream
 Læs om Aarhus Amtstidende i opslagsværket "De Danske Aviser"

Amtstidende
Etableret i 1866
Ophørt i 1965
Wasatch Front

Wasatch Front er et bymæssigt område i den nordøstlige del af Utah, USA på den vestlige side af Wasatch Range. Her bor størstedelen af Utahs befolkning.

Geografi
Wasatch Front afgrænses af Wasatch Range med bjerge op til over 3.500 meter mod øst. Mod vest afgrænses området af Lake Utah, Oquirrh Mountains og Great Salt Lake. Dette betyder at områdets bredde aldrig er mere end 30 km, og den gennemsnitlige bredde er 8 km. Området strækker sig fra Santaquin i syd over en strækning  af ca. 193 km  til Brigham City i nord. 

Den største befolkningskoncentration er mellem byerne Provo i syd og Ogden i nord, en strækning på ca. 130 km. Her bor ca. 2 millioner mennesker, eller 80 % af Utahs befolkning (2006).

Bebyggelser
Området består af en kæde af byer, hvoraf den største er Salt Lake City. Andre større byer er Provo, Brigham City og Ogden. I alt er der ca. 25 byer i området, og stort set alle byerne er sammenvoksede via deres respektive forstæder. 

Både Interstate Highway 15 og U.S. Highway 89 går gennem området i nord-sydlig retning, mens Interstate Highway 80 krydser det i øst-vestlig retning.

Noter

Eksterne referencer
Wasatch Front City Guide

Utah
Marble Hill

Marble Hill er en del af Manhattan bykommune, men ligger ikke på selve Manhattan-øen.
Free Radical

Free Radical er en spiludvikler i Nottingham, England.

Historie 
I Februar 1999 forlod Dr. David Doak, Steve Ellis, Karl Hilton og Graeme Norgate som tidligere havde arbejdet på GoldenEye og Perfect Dark Rare og dannede Free Radical Design to måneder senere.

Med et hold på kun 18 udviklede Free Radical førstepersons skydespillet TimeSplitters og fik Eidos til at udgive det samtidig med udgivelsen af Playstation 2 i Oktober 2000. Selvom Free Radical var under pres med hensyn til at skabe et nyt firma og skaffe deres teknologi var de den eneste europæiske udvikler der ikke havde nogen udsættelser.

Virksomheden gik konkurs efter udgivelsen af playstation 3 spillet Haze.

Spil 
 TimeSplitters
 TimeSplitters 2
 Second Sight
 TimeSplitters: Future Perfect
 Haze

Etableret i 1999
Computerspilsvirksomheder fra Storbritannien
Aleksandr Khalifman

Aleksandr Valerevitj Khalifman (, ; født 18. januar 1966 i Leningrad) er en rusisk stormester i skak og tidligere verdensmester i FIDE i 1999.

Eksterne henvisninger 

 

Skakspillere fra Rusland
Personer fra Sankt Petersborg
Rambin

Rambin er en by og kommune i det nordøstlige Tyskland, beliggende under Landkreis Vorpommern-Rügen på øen Rügen. Landkreis Vorpommern-Rügen ligger i delstaten Mecklenburg-Vorpommern.

Rambin er beliggende ca. 12 km nordøst for Stralsund og ca. 18 km sydvest for Bergen auf Rügen. I nord grænser kommunen op til Kubitzer Bodden og Nationalpark Vorpommersche Boddenlandschaft.

Kommunen består af landsbyerne og bebyggelserne: Rambin, Kasselvitz, Giesendorf, Breesen, Gurvitz, Bessin, Götemitz, Drammendorf, Rothenkirchen, Sellentin og Neuendorf.

Byer i Mecklenburg-Vorpommern
Byer i Kreis Vorpommern-Rügen
Nordjyske Medier

Det Nordjyske Mediehus er en dansk mediekoncern med hovedsæde i Aalborg.

Koncernens aktiviteter er opdelt i Nordjyske medieaktiviteter, nationale medieaktiviteter, skandinaviske B2B-aktiviteter og beskæftiger ca. 750 medarbejdere. Administrerende direktør er Morten Vinther Jensen og konstitueret ansvarshavende chefredaktør er Karl Erik Stougaard.

I 2019 nedlagde mediekoncernen sin tv-station 24Nordjyske. Samme år meddelte Nordjyske Medier, at Morsø Folkeblad skal lukke; flere andre aktører i branchen har bakket udsagnet op.

Merete Ejsing Horn er tillidsrepræsentant for DJs medlemmer.

Koncernens medieaktiviteter 
Nordjyske medieaktiviteter omfatter primært udgivelsen af dagbladene NORDJYSKE Stiftstidende og Morsø Folkeblad, radiostationerne ANR, Radio Nordjyske, tv-kanalen 24Nordjyske, webportalen nordjyske.dk samt en række websites og udgivelse af 23 lokale ugeaviser. Medieaktiviteterne har hovedsæde i Aalborg og har desuden redaktioner i Frederikshavn, Hjørring, Thisted, og Hobro. Herudover er Nordjyske Distribution omdeler af aviser, pakker og reklametryksager i hele Nordjylland.

Nationale medieaktiviteter omfatter primært et digitalt annoncenetværk.

Skandinaviske B2B-aktiviteter omfatter udvikling af internetmedier og tilknyttede portaler inden for B2B-medier og dækker nyheder fra nordisk erhvervsliv med særligt fokus på de enkelte brancher. Der udgives nogle af Danmarks ældste og mest læste fagmedier på print og digitalt samt digitale branche-medier i Danmark, Sverige og Norge.

Ugeaviser

Referencer
Rappin

Rappin er en by og kommune i det nordøstlige Tyskland, beliggende under Landkreis Vorpommern-Rügen på øen Rügen. Landkreis Vorpommern-Rügen ligger i delstaten Mecklenburg-Vorpommern.

Rappin er beliggende cirka 15 kilometer nordvest for Bergen auf Rügen. Kommunen ligger syd for Großer Jasmunder Bodden og Tetztitzer Sees, der er en udbugtning af noret. I kommunen finder man Banzelvitzer Berge, der er vestenden af en endemoræne tværs over Rügen.

Bebyggelser 
 Rappin
 Bubkevitz
 Groß Banzelvitz
 Helle
 Kartzitz
 Lüßmitz
 Moisselbritz
 Neu Kartzitz
 Tetzitz
 Zirmoisel

Byer i Mecklenburg-Vorpommern
Byer i Kreis Vorpommern-Rügen
Christian Rosenkrantz

Christian Rosenkrantz (født 1672, død 3. september 1736) var en dansk adelsmand og embedsmand.

Han var søn af etatsråd Jens Rosenkrantz og grevinde Dorthe Friis. Hans uddannelse har utvivlsomt været omhyggelig, da både oldefaderen, bedstefaderen og faderen hørte blandt Danmarks lærde mænd. Christian Rosenkrantz vides at have deltaget i felttog til Flandern. 1695 blev han kammerjunker. Fra 1699 hos prinsesse Sophie Hedevig. Senere udnævntes han til justitsråd og 1701 amtmand over Nyborg og Tranekær Amter. I dette embede døde han på Skovsbo efter langvarig sygdom 1736. Under Fyns Stiftamtmands fravær havde han flere gange, endog i årevis, overtaget dennes funktioner. 1704 blev han etatsråd, 1717 konferensråd, 1729 Ridder af Dannebrog og 1731 gehejmeråd. 

Fra faderen arvede han godset Favrskov, som han dog solgte til sin morbror greve Niels Friis til Frijsenborg i 1697. Ca. 1703 indgik han ægteskab med Øllegaard Sehested (1668-1717), datter af Niels Sehested til Mullerup. Øllegaard var enke efter ritmester Erik Lykke, men da ægteskabet havde været barnløst bragte hun dennes gods Skovsbo med ind i sit nye ægteskab. Christian Rosenkrantz formåede at øge dette gods størrelse ganske betydeligt. Anden gang ægtede han 28. april 1719 Frederikke Louise Krag (1696-1766), datter af gehejmeråd Niels Krag. I sin lange enkestand forøgede hun også Skovsbo gods.

Kilder/henvisninger 
 om Christian Rosenkrantz i Dansk biografisk leksikon

Christian
Amtmænd fra Danmark
Godsejere fra Danmark
Danskere i 1600-tallet
Danskere i 1700-tallet
Riddere af Dannebrog (1671-1808)
Personer i Dansk Biografisk Leksikon
Gehejmeråder fra Danmark
Artikler fra 1. udgave af Dansk biografisk leksikon
Anno 1503: The New World

Anno 1503: The New World er et simulationsspil og strategispil. Det blev udgivet af Sunflowers i 2003 og udviklet af Sunflowers og Max Design. Det er en efterfølger til Anno 1602 og er forgængeren til Anno 1701.

Eksterne henvisninger 
 

Computerspil fra 2003
Strategispil
Windows-spil
Joe Walsh

Joe Walsh (født d. 20. november 1947) i Wichita, Kansas, er en amerikansk guitarist og musiker, bedst kendt fra The Eagles, men også fra sin succesrige solokarriere. Bl.a. har Joe Walsh skrevet numre til filmen The Warriors.

Blev i 1969 guitarist i trioen The James Gang, der forunden Walsh da bestod af Jim Fox og Tom Kriss. Med denne trio udsendte Walsh 4 albums: Yer' Album (1969), James Gang Rides Again (1970), Live in Concert (1971) og Thirds (1971).

Walsh fandt dog mod slutningen af sin medvirken, at grænserne for hans videre musikalske udvikling var for snævre inden for en trio.

Karrieren fortsatte, da Walsh forlod Cleveland, Ohio, for at tage ud til Colorado, hvor hans gode ven, Joe Vitale, havde slået sig ned. Sammen havde de en ide om at lave musik sammen, omend de i starten ikke havde nogen klar forestilling om, hvad det nærmere skulle gå på.

Sammen dannede de gruppen Barnstorm, der udgav en LP af samme navn i 1972. Året efter udsendte Walsh sit første album i eget navn: The Smoker You Drink, The Player You Get, hvorfra sangen "Rocky Mountain Way" blev hans første store landeplage.

Eksterne henvisninger 

Musikere fra USA
Eagles
Michael Beck

John Michael Beck Taylor (født 4. februar 1949) er en amerikansk skuespiller bedre kendt som Michael Beck, han er bedst kendt fra rollen som Swan i The Warriors (Krigerne, 1979).

Udvalgt filmografi 
 The Warriors (1979)
 Xanadu (1980)
 Den hvide indianers hævn (1982)
 Pansertruck (1982)
 Megaforce (1982)
 Den gyldne sæl (1983)
 Forest Warrior (1996)
 Jungle Book: Lost Treasure (1998)

Eksterne henvisninger 
 

Skuespillere fra Tennessee
Eelco van Heel

Eelco van Heel (født 16. september 1955) er en hollandsk erhvervsleder og topchef i Rockwool International A/S, der er verdens ledende producent af stenuld. 

Siden han blev topchef i 2004 har virksomheden næsten kun oplevet stigende vækst. Eelco van Heel har tidligere været CEO i Grodania A/S. Han har siden 1993 været ansat i Rockwool International A/S i 3 forskellige stillinger: Division manager (1993-2001), COO (2001-2004) og CEO.

Erhvervsfolk fra Nederlandene
Frederik Rosenkrantz (1571-1602)

Frederik Rosenkrantz (1571-1602) var en dansk adelsmand og lensmand. Ejer af herregårdene Rosenvold og Stjernholm. Hans forældre var rigsråd Holger Ottesen Rosenkrantz og Karen Gyldenstierne. Hans dåb fandt sted 2. september 1571 på Skanderborg Slot med stor Pragt. Faderen døde, da Frederik kun var 4 år, hvorfor kansler Niels Kaas og onklen Jørgen Ottesen Rosenkrantz siden hans værger. Han var som sine standsfæller på lang udlandsrejse. 1584 studerede han i Rostock, 1586-87 i Wittenberg, 1589 i Padua og 1590 i Siena. Efter hjemkomsten tog han 1593 tjeneste som hofjunker. 1595 fik han Giske Len i Norge. Samtidig blev han trolovet med ejeren af Næs, Christence Corfitsdatter Viffert, der efter kun 3 års ægteskab sad som enke efter Henrik Bille til Mogenstrup.

Frederik Rosenkrantz' fremtidsudsigter syntes således lovende, ikke mindst da han synes at have haft stor indflydelse hos den unge kong Christian IV. Men det endte brat. I foråret 1599 fik Frederik Rosenkrantz Lundenæs i forlening, hvilket sikkert har været et kærkomment påskud til at trække sig tilbage fra hoftjenesten. Kort efter måtte en af dronningens jomfruer, Rigborg Brockenhuus flygte fra hoffet til en slægtning på Fyn, hos hvem hun 24. juli fødte en søn, til hvilken Frederik Rosenkrantz blev udlagt som barnefaderen. Da han allerede var trolovet med en anden, var det umuligt at lægge låg på skandalen, ved at Rigborg og Frederik blev gift. Hendes fader Laurids Brockenhuus krævede desuden uforsonlig straf over begge synderne for den krænkelse, der var overgået ham og hans slægt. Kongen støttede Brockenhuus og krævede lovens strengeste straf over den, der havde lokket en jomfru i kongens gård. Der udgik befaling om, at Frederik Rosenkrantz skulle pågribes, død eller levende. Frederik var flygtet fra sit len og var nået til Hamborg, hvorfra han dog i august 1599 blev eskorteret hjem under bevogtning. To måneder senere, i oktober, faldt dommen over begge. Hun dømtes til livsvarig indespærring, han til at miste æren og 2 fingre. Den sidste straf formildedes dog til, at han skulle begive sig til Ungarn for at kæmpe mod tyrkerne. Dette gjorde han også og med så stor udmærkelse, særlig ved Stuhlweissenburgs erobring, at de kejserlige oberster, under hvilke han tjente, i 1601 gik i forbøn for ham hos kong Christian IV. Sikkert af hensyn til Laurids Brockenhuus afslog kongen dog i meget skarpe udtryk at benåde ham. Året efter, 18. august 1602 omkom Frederik Rosenkrantz i Mähren ved en ulykkelig hændelse, da han ville adskille to duellanter. Han ligger begravet i Teynkirken i Prag. Frederik og Riborgs søn Holger blev 1624 anerkendt som en ægte Rosenkrantz.

Det menes, at det var Frederik Rosenkrantz' rejse til London sammen med fætteren Knud Gyldenstierne, der gav Shakespeare inspirationen til anvendelsen af navnene Rosencrantz og Guildenstern i skuespillet Hamlet.

Kilder/henvisninger 
 om Frederik Rosenkrantz  i Dansk biografisk leksikon

Fodnoter 

Frederik
Godsejere fra Danmark
Lensmænd fra Danmark
Danskere i 1500-tallet
Personer i Dansk Biografisk Leksikon